Korpusna lingvistika
<s>Korpusna lingvistika je naziv za metodu u lingvističkim istraživanjima u kojoj se koriste veliki uzorci prirodnog jezika (korpusi), bilo govorenog ili pisanog.</s><s>Korpusi se sastoje od ogromnog broja riječi i njih je u 21. stoljeću moguće automatski pretraživati.</s><s>Analizom korpusa donose se pouzdani zaključci o frekvenciji upotrebe riječi i izraza, kontekstu upotrebe konstrukcija koje želimo da proučimo, o različitim značenjima jedne riječi, odlikama funkcionalnih jezičnih stilova itd.</s><s>Korpusi se dijele na: opće korpuse, koji se sastoje od tekstova svih funkcionalnih stilova, i specijalizirane korpuse, koji se fokusiraju na uzorke jezika iz jedne epohe, žanra ili određene grupe govornika (npr. korpus jezika djece) ili djela pojedinog pisca.</s>

<s>Primjena korpusa u leksikografiji 
Budući da daju pristup velikim uzorcima spontano upotrebljenog jezika, korpusi su danas neizbježan izvor podataka prilikom izrade rječnika.</s><s>Veliki broj primjera upotrebe koji su dostupni u elektronskoj formi ne samo da olakšava izradu, dopunjavanje i osuvremenjivanje rječnika, već uvečava točnost i preciznost informacija u rječniku.</s><s>Opći korpusi (koji sadrže više desetina ili stotina milijuna riječi) daju nam uvid u upotrebu i učestalost korištenja riječi, što je posebno važno za opis manje frekventnih riječi, ali i čestih riječi s obzirom na njihova moguća različita značenje ili sintaktičke funkcije.</s><s>Uz to, mnogi korpusi sadrže i informacije poput mjesta i vremena gdje je tekst nastao, spola osobe koja je autor teksta, funkcionalnog stila kojemu tekst pripada i slične podatke koji mogu biti od koristi leksikografima.</s><s>Korpusi koji se stalno dopunjavaju (engl. monitor corpora) daju uvid i u nove riječi i izraze i točne načine na koje ih govornici upotrebljavaju.</s>

<s>Primjena korpusa u sintaktičkim istraživanjima 
U izučavanju sintakse, korpusi omogućavaju da se težište u istraživanjima stavi na kvantitativnu umjesto kvalitativne analize.</s><s>Umjesto subjektivnih procjena prihvatljivosti ili učestalosti određenih sintaktičkih konstrukcija, korpusi daju empirijski uvid u najtipičnije upotrebe i varijacije do kojih dolazi u odnosu na funkcionalni stil i slične varijable.</s>

<s>Povijest korpusne lingvistike 
Začeci korpusne lingvistike bila su popisivanja višestrukih upotreba riječi i izraza u tekstovima.</s><s>U početku su ovi poslovi bili vezani za popisivanje svih riječi iz Biblije i mjesta u tekstu gde su se te riječi javile.</s><s>Prve takve konkordanse Biblije datiraju iz XIII. stoljeća i na njima je po pravilu radio veliki broj monaha koji su indekse riječi iz Biblije pravili ručno.</s><s>Osim Biblije, na isti način su indeksirana i djela pisaca poput Šekspira radi lakšeg proučavanje njihovih opusa; primjer takve konkordanse je A Concordance to Shakespeare Endrua Beketa iz 1787. godine.</s>

<s>Isusovac Roberto Busa pedesetih je godina XX. stoljeća započeo Index Thomisticus, indeks svih djela Tome Akvinskog, koji je kasnije prenesen na bušene kartice i predstavlja prvi korpus koji se mogao kompjuterski pretraživati i konkordansirati.</s>

<s>Veoma važan bio je rad leksikografa, koji su rječnike izrađivali na osnovu primjera stvarne upotrebe jezika.</s><s>Rad dr. Semuela Džonsona na rječniku engleskog jezika iz 1755. godine oslanjao se na ogroman korpus sastavljen od papirnih traka sa primjerima upotrebe riječi zabilježenih između 1560. i 1660. godine.</s><s>Oksfordov rječnik engleskog jezika (Oxford English Dictionary) izrađen je na isti način uz pomoć više od tri milijuna papirnih traka.</s>

<s>Ova metoda korištena je i za potrebe izrade gramatika.</s><s>Među takvim primjerima su višetomna gramatika Ota Jespersena A Modern English Grammar on Historical Principles (1909–1949), kao i korpus Survey of English Usage (SEU) Corpus na osnovu kojeg je izrađena gramatika A Comprehensive Grammar of the English Language.</s>

<s>Još jedan doprinos razvoju pretraživih zbirki dali su knjižničari.</s><s>Sedamdesetih godina XX. stoljeća knjižničari su osmislili neke sisteme za pretraživanje ključnih riječi u kontekstu radi lakše izrade bibliotečkih kataloga, bibliografija i sl.</s>

<s>Američki lingvisti strukturalisti zagovarali su korištenje i proučavanje autentičnih primjera jezika u spontanoj upotrebi.</s><s>Zbirke uzoraka teksta bile su neizostavne u povijesnoj lingvistici, gdje nije bilo moguće doći do izvornih govornika, recimo srednjovjekovnog engleskog jezika.</s><s>Zatim, fonetičari i lingvisti koji proučavaju usvajanje jezika kod djece počeli su da koriste korpuse.</s><s>U usvajanju jezika su šezdesetih godina XX. stoljeća već korišteni transkribirani primjeri upotrebe jezika u govoru djece (CHILDES).</s>

<s>Korpusna lingvistika je na kratko oslabljena širenjem postavki transformacijsko-generativne gramatike Noama Chomskog.</s><s>Zbog naglaska na jezičnoj kompetenciji (jezičkoj intuiciji govornika), a ne na performansi (stvarnoj upotrebi jezika), korpusne metode su bile zanemarene u proučavanju jezika od kraja pedesetih do osamdesetih godina XX. stoljeća.</s><s>Ipak, korpusna lingvistika nije nestala, i šezdesete i sedamdesete godine XX. stoljeća donijele su neke prekretnice u razvoju ovog područja.</s>

<s>Prvi elektronski korpus pisanog jezika, the Brown Corpus, sastavili su šezdesetih godina XX. stoljeća Nelson Frensis i Henri Kučera.</s><s>Ovaj korpus je prvo zapisan na bušenim karticama, a kasnije je prenesen na magnetne trake.</s><s>The Brown Corpus se sastojao od oko milijun riječi iz tekstova na engleskom jeziku s američkog govornog područja.</s><s>Materijal je prikupljen 1961. godine iz više različitih jezičnih funkcionalnih stilova i bio je sastavljen posebno za potrebe lingvističke analize.</s><s>Ovaj korpus je postavio prve standarde u izradi općih korpusa i poslužio je kao model za sastavljanje drugih korpusa.</s><s>Po ugledu na njega nastao je britanski pandan Lancaster-Oslo/Bergen Corpus (LOB).</s>

<s>Prvi korpus govornog engleskog jezika izrađen je na Univerzitetu u Edinburgu između 1963. i 1965. godine.</s><s>Sastojao se od 166.000 riječi.</s><s>Između 1975. i 1990. izrađen je korpus govornog engleskog jezika the London-Lund Corpus of Spoken English (LLC) koji je sadržavao pola milijuna riječi.</s>

<s>Sedamdesetih godina XX. stoljeća postepeno se umnožavao broj elektronskih korpusa.</s><s>Pored engleskog, javljaju se i korpusi na drugim jezicima.</s><s>Javljaju se i drugačije vrste jezičnih korpusa.</s><s>Osamdesetih i devedesetih godina XX. stoljeća korpusna lingvistika je doživjela pravi procvat.</s><s>Razvoj korpusne lingvistike u ovom periodu omogućili su sve veća dostupnost kompjutora i napredak tehnologije u pogledu kapaciteta i brzine prikupljanja i obrade podataka.</s>

<s>Vidi još 
Kvantitativna lingvistika
Funkcionalni stilovi jezika
Relativna rečenica
Riječi na granici punoznačnosti
Hrvatski nacionalni korpus
Leksikografija</s>

<s>Izvori</s>

<s>Literatura</s>

<s>Studies in Corpus Linguistics  and English Corpus Linguistics
 Biber, D., Conrad, S., Reppen R. Corpus Linguistics, Investigating Language Structure and Use, Cambridge: Cambridge UP, 1998.</s><s>McCarthy, D., and Sampson G. Corpus Linguistics: Readings in a Widening Discipline, Continuum, 2005.</s><s>Facchinetti, R. Theoretical Description and Practical Applications of Linguistic Corpora.</s><s>Verona: QuiEdit, 2007 
 Facchinetti, R. (ed.) Corpus Linguistics 25 Years on.</s><s>New York/Amsterdam: Rodopi, 2007 
 Facchinetti, R. and Rissanen M. (eds.) Corpus-based Studies of Diachronic English.</s><s>Bern: Peter Lang, 2006 
 Lenders, W. Computational lexicography and corpus linguistics until ca.</s><s>1970/1980, in: Gouws, R. H., Heid, U., Schweickard, W., Wiegand, H. E. (eds.) Dictionaries - An International Encyclopedia of Lexicography.</s><s>Supplementary Volume: Recent Developments with Focus on Electronic and Computational Lexicography.</s><s>Berlin: De Gruyter Mouton, 2013</s>

<s>Vanjske veze</s>

<s>Bookmarks for Corpus-based Linguists – very comprehensive site with categorized and annotated links to language corpora, software, references, etc.</s><s>Corpora discussion list
 Freely-available, web-based corpora (100 million – 400 million words each): American (COCA, COHA), British (BNC), TIME, Spanish, Portuguese
 Manuel Barbera's overview site
 Przemek Kaszubski's list of references
 AskOxford.com  the composition and use of the Oxford Corpus
 DMCBC.com</s>

<s>Lingvistika</s>

